**PRITARIMO DĖL Bendradarbiavimo sutarties dėl projekto** **„Baltijos pr., Šilutės pl. (įskaitant ruožą į Dubysos g. įvažiavimą) ir Vilniaus pl. žiedinės sankryžos Klaipėdos m. rekonstravimas“ projektui**

**AIŠKINAMASIS RAŠTAS**

**1. Sprendimo projekto esmė, tikslai ir uždaviniai.**

Sprendimo projekto tikslas – pritarti Bendradarbiavimo sutarties projektui. Sutarties tikslas – sudaryti sąlygas įgyvendinti projektus „*Baltijos pr., Šilutės pl. (įskaitant ruožą į Dubysos g. įvažiavimą) ir Vilniaus pl. žiedinės sankryžos Klaipėdos m. rekonstravimas*“ *ir „Valstybinės reikšmės magistralinio kelio A1 Vilnius–Kaunas–Klaipėda 306,21 km viadukų per geležinkelį rekonstravimas“* (toliau – Projektas), nustatyti Lietuvos automobilių kelių direkcijos prie Susisiekimo ministerijos (toliau – Kelių direkcija) ir Klaipėdos miesto savivaldybės administracijos (toliau – Savivaldybė) pareigas, teises ir atsakomybę.

**2. Projekto rengimo priežastys ir kuo remiantis parengtas sprendimo projektas.**

2019 m. sausio 31 d. Klaipėdos miesto savivaldybės tarybos sprendimu „Dėl Klaipėdos miesto savivaldybės 2019–2021 metų strateginį veiklos planą“ Nr. T2-19, Projektas įtrauktas į Susisiekimo sistemos priežiūros ir plėtros programą. Priemonė 3.2.2 „Baltijos prospekto ir Šilutės plento žiedinės sankryžos rekonstravimas“

Projekto įgyvendinimas, kuris bus vykdomas Kelių direkcijos su tiekėjais ir Savivaldybės su tiekėjais sudarytų sutarčių pagrindu, dalijamas į dvi dalis:

Pirma dalis – atliekama Savivaldybei nuosavybės teise priklausančiame žemės sklype:

Baltijos pr., Šilutės pl. (įskaitant ruožą į Dubysos g. įvažiavimą) ir Vilniaus pl. žiedinės sankryžos Klaipėdos m. rekonstravimas.

Antra dalis – atliekama Kelių direkcijos patikėjimo teise valdomame žemės sklype:

Valstybinės reikšmės magistralinio kelio A1 Vilnius–Kaunas–Klaipėda 306,21 km viadukų per geležinkelį rekonstravimas. Dėl šio Projekto antros dalies įgyvendinimo atsirado poreikis sudaryti ir pasirašyti Bendradarbiavimo sutartį su Kelių direkcija.

Savivaldybė įsipareigoja parengti Projekto antros dalies techninį projektą, gavus Kelių direkcijos įgaliojimą, atlikti visas Projekto antros dalies statybos darbų viešojo pirkimo procedūras iki pirkimo sutarties pasirašymo. Tuo vadovaujantis buvo parengtas bendradarbiavimo sutarties projektas, kuriame aptariama Kelių direkcijos ir Savivaldybės bendra veikla ir bendri įsipareigojimai įgyvendinant Projektą, bei prisiimtų įsipareigojimų vykdymas tinkamai ir laiku. Kelių direkcija įsipareigoja Projekto antrą dalį finansuoti Kelių priežiūros ir plėtros programos lėšomis, išskyrus Projekto antros dalies techninio projekto parengimą (jo parengimą finansuoja Savivaldybė). Užbaigus Projektą, Kelių direkcija patikėjimo teise valdo Projekto antros dalies įgyvendinimo metu pagerintą ir (ar) naujai sukurtą turtą.

Projekto metu numatoma geležinkelio viaduko rekonstravimas, įrengiant apsisukimą po juo taip pat projektuojami prisijungimai (viaduko platinimas) sklandžiam automobilių srauto sujungimui Vilniaus/Klaipėdos kryptimis įrengiant dvi estakadas.

**3.** **Kokių rezultatų laukiama.**

Pasirašius šią bendradarbiavimo sutartį Projekto antroje dalyje bus rekonstruotas valstybinės reikšmės magistralinio kelio į Klaipėdos miestą viadukas per geležinkelį, sudarytos saugios sąlygos transporto, pėsčiųjų ir dviratininkų judėjimui iš / į Klaipėdos miestą viaduke per geležinkelį. Taip pat bus sudarytos sąlygos kartu bendradarbiaujant dviem institucijoms, įgyvendinti Projektą, panaudojant Kelių direkcijos skiriamas KPPP lėšas.

Po rekonstravimo viadukas per geležinkelį bus praplatintas. Vienoje kelio pusėje bus įrengtas pėsčiųjų-dviračių takas.

**4. Sprendimo projekto metu gauti specialistų vertinimai**

Sprendimo projektas derintas su Dokumentų valdymo specialistu, Teisės skyriaus specialistu, Investicijų ir ekonomikos, Finansų ir turto bei Savivaldybės administracijos direktoriaus pavaduotoju.

**5. Lėšų poreikis sprendimo įgyvendinimui**

Kelių direkcija įsipareigoja Projekto antrą dalį finansuoti Kelių priežiūros ir plėtros programos lėšomis (preliminari vertė statybos darbų ~4,7 mln. Eur.), išskyrus Projekto antros dalies techninio projekto parengimą (jo parengimą finansuoja Savivaldybė – paslaugų vertė 23 tūks. Eur.).

**6. Galimos teigiamos ar neigiamos sprendimo priėmimo pasekmės.**

Neigiamos sprendimo priėmimo pasekmių nenumatoma.

Teigiamos pasekmės – Pasirašius šią bendradarbiavimo sutartį ir įgyvendinus Projektą, bus rekonstruota svarbi miesto arterija, bus sudarytos saugios eismo sąlygos.

Statybos ir infrastruktūros plėtros skyriaus vedėjas Valdas Švedas